**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija

Rīga, Brīvības iela 55, 406.telpa, plkst.11:00

Rīgā, 2015. gada 23.novembrī Nr.1

Sēdi vada: Jurijs Spiridonovs Ekonomikas ministrijas valsts sekretāra vietnieks;

Sēdē piedalās: Valdis Birkavs; Zigmārs Brunavs; Ināra Laube; Jānis Rāzna; Jurijs Strods; Kaspars Bondars; Leonīds Jākobsons; Mārtiņš Straume; Normunds Grinbergs; Pēteris Dzirkals; Elīna Rožulapa; Gints Miķelsons; Līga Gaile; Juris Mellēns; Leonīds Pakrastiņš; Tālivaldis Vectirāns; Oskars Zivtiņš.

Uzaicinātie: Ringolds Beinarovičš – Ekonomikas ministrijas valsts sekretārs;

Velta Baseviča – IZM Augstākās izglītības un zinātnes departaments;

Margarita Gorškovska – LPS Garkalnes novada dome;

Mārtiņš Auders – EM Būvniecības un mājokļu politikas departamenta direktora vietnieks;

Renārs Špade – EM Būvniecības un mājokļu politikas departamenta Būvniecības politikas nodaļas vadītājs;

Elita Rubesa – Voravko – EM Sabiedrisko attiecību nodaļa.

Sēdē nepiedalās: Jānis Libkovskis; Aivars Draudiņš.

Protokolē: Inese Rostoka

Darba kārtība:

1. Latvijas Būvniecības padomes priekšsēdētāja un priekšsēdētāja vietnieka vēlēšanas.

1. Priekšlikumi Latvijas Būvniecības padomes darba plānam turpmākajam gadam.
2. Citi jautājumi:

Sēdi sāk 11:00

**1.§**

**Latvijas Būvniecības padomes priekšsēdētāja un priekšsēdētāja vietnieka vēlēšanas**

--------------------------------------------------------------------------------------------------

**Ziņo:** J.Spiridonovs.

Atbilstoši Ministru kabineta noteikumiem Nr.513 „Latvijas Būvniecības padomes izveidošanas un darbības kārtība” Ekonomikas ministrija, šā gada 16.novembrī rīkoja LBP biedrību un nodibinājumu pārstāvju vēlēšanas, kurās, darbam padomē 2015./2016.gadā, tika ievēlēti 15 ar būvniecības nozari saistītu nevalstisko organizāciju pārstāvji. Sēdē tika izvirzīti trīs LBP priekšsēdētāja kandidāti: Normunds Grinbergs (Latvijas Būvnieku asociācijas prezidents); Pēteris Dzirkals (Latvijas Enerģētiķu un Energobūvnieku asociācijas valdes loceklis) un Gints Miķelsons (Ilgtspējīgas Būvniecības padomes valdes priekšsēdētājs).

Kandidāti informē padomes locekļus par savu redzējumu par padomes turpmāko darbu:

**N.Grinbergs** – padomes darbu redz kā nozari kontrolējošu un ierēdniecības darbu uzraugošu institūciju. Jāstrādā visiem padomes locekļiem ne tikai vadītājam. Prioritātes – vienotas izpratnes veidošana par Būves informācijas modelēšanu, identifikācijas karšu ieviešana būvlaukumā strādājošajiem, Publiskā iepirkuma likuma, MK noteikumu, Būvniecības informatīvās sistēmas, Eirokodeksu – ātrāka virzība.

**P.Dzirkals** – uzskata, ka paši padomes locekļi iepriekšējā gadā nav novērtējuši LBP prestižu nozarē, tāpēc iesaka mērķtiecīgāk virzīties uz rezultātu. Padomei mainīt darba formātu tā, lai netiktu tērēts laiks liekām diskusijā un jautājumus rūpīgi sagatavot pirms sēdes. Padomei jābūt lēmējinstitūcijai un lēmumi jāpieņem balsojot, ja jautājumi neskaidri, tos izvērtē dziļāk.

**G.Miķelsons** – Izvirza vidēja termiņa mērķus nozarei: pieprasījums, kvalitāte, speciālistu apmācības sistēma, pārvaldība, reputācija. Prioritātes: pieprasījuma modeļa izstrāde, attīstības stratēģijas un darbības plāna izstrāde 5 gadiem, jaunu kritēriju iestrādāšana Publiskā iepirkuma likumā u.c. Veidot darba grupas, precīzāki uzdevumi. Darbība organizācija: priekšsēdētājs ar 2 vietniekiem regulāras, komunikācija, e-balsojumi, veidot padomi kā vienotu komandu. Popularizēt padomi mēdijos.

Atklāta balsošana, balsošanā piedalās 18 balsstiesīgas personas:

1. Padomes priekšsēdētāja vēlēšanas

Par: N.Grinbergu – 5 balsis; P.Dzirkalu – 10 balsis; G.Miķelsonu – 3 balsis.

Par Latvijas Būvniecības padomes priekšsēdētāju ievēl P.Dzirkalu ar 10 balsīm – “par”.

2. Padomes priekšsēdētāja vietnieka vēlēšanas.

Tiek izvirzīti 2 kandidāti N.Grinbergs un G.Miķelsons.

Par Latvijas Būvniecības padomes priekšsēdētāja vietnieku ievēl N.Grinbergu ar 10 balsīm – “par”

J.Spiridonovs turpmāko sēdes vadību nodod P.Dzirkalam

**Nolemj:** 1.Par Latvijas Būvniecības padomes priekšsēdētāju ievēlē P.Dzirkalu, Latvijas Enerģētiķu un Energobūvnieku asociācijas valdes loceklis;

2. Par Latvijas Būvniecības padomes priekšsēdētāja vietnieku ievēl N.Grinbergu Latvijas Būvnieku asociācijas prezidentu.

**2.§**

**Priekšlikumi Latvijas Būvniecības padomes darba plānam turpmākajam gadam**

--------------------------------------------------------------------------------------------------

**Vada:** P.Dzirkals

Runājot par priekšlikumiem LBP darba plānam turpmākajam gadam, ierosina vēlreiz izskatīt iepriekšējās padomes locekļu izteiktos priekšlikumus.

Ņemot vērā jautājuma aktualitāti un LBP 27.10.2015. sēdē P.Druķa (Būvniecības valsts kontroles biroja (BVKB) direktora) priekšlikumu, kā pirmo jautājumu nākamajā padomes sēdē nolemj izskatīt jautājumu par Būvniecības valsts kontroles biroja darbību.

Uzsākot padomes darbu, nākamajā padomes sēdē rezumēt iepriekšējās padomes laikā darba grupās padarīto un par katru aktuālo jautājumu vienam cilvēkam prezentēt, kādā stadijā ir konkrētais jautājums.

Nākamajā Padomes sēdē izskatāmie jautājumi:

1. **Būvkomersantu nodeva** – nodevas izmantošana, aprēķināšanas princips, saistība ar Būvkomersantu klasifikācijas sistēmu (atbildīgā Ekonomikas ministrija);
2. **Būvkomersantu klasifikācijas** noteikumu projekta virzība (atbildīgā Ekonomikas ministrija);
3. **Publiskā iepirkuma likuma projekts** – izvērtēt vai likumprojektā ir ņemti vērā padomes priekšlikumi (atbildīgā Ekonomikas ministrija);

R.Beinarovičs ierosina uzaicināt uz padomes sēdi Finanšu ministrijas un Iepirkumu uzraudzības biroja pārstāvjus, lai runātu par padomes izteiktajiem priekšlikumiem.

1. **Būvinženiera profesijas standarts** (atbildīgā L.Gaile);
2. **Būvniecības stratēģijas – pamatnostādņu** izstrāde (atbildīgais G.Miķelsons).

**Nolemj:** Nākamajā Padomes sēdē atbildīgajām personām un institūcijām sagatavot īsu informatīvu apkopojumu par iepriekšējās padomes laikā izveidotajās darba grupās paveikto un sasniegtajiem rezultātiem, par to kādā stadijā atrodas konkrētais jautājums.

**3.§**

**Citi jautājumi**

**Vada:** P.Dzirkals

1. Padome atbalsta LBP veidlapas izveidošanu (atbildīgā Ekonomikas ministrija);
2. Ekonomikas ministrija rosināja Padomes nākamajā sēdē formulēt viedokli par Zolitūdes lielveikala "Maxima" traģēdijas parlamentārās izmeklēšanas komisijas galaziņojumu.

.

**Nolemj:** Nākamo Latvijas būvniecības padomes sēdi sasaukt šā gada 7.decembrī, pl.11:00, Ekonomikas ministrijā.

Sēdi slēdz 12:50

Sēdes vadītājs J.Spiridonovs

P.Dzirkals

Protokolēja I.Rostoka